ปลายจู๋ลูกตีบมากค่ะ เป็นมาตั้งแต่หนึ่งเดือน ฉี่ไม่ค่อยออก นานๆฉี่สักครั้ง ตอนนี้ลูกหกเดือนเป็นหนักขึ้นค่ะ ต้องรักษาด้วยการขลิปเท่านั้นหรือเปล่าค่ะ แล้วจะเกิดอันตรายหลังขลิปหรือไม่ค่ะ ไปโรงพยาบาลมาแล้วค่ะ นัดวันอังคารที่จะถึง ให้ลูกทนไปก่อน แล้วลูกหนูจะเป็นอะไรมั้ยค่ะ
สวัสดีค่ะ ในกรณีดังกล่าวนี้อาจจะมีภาวะหนังหุ้มปลายองคชาติไม่เปิด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด ปัสสาวะลำบาก เกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายดังนั้นแนะนำพาไปพบกุมารแพทย์เพื่อตรวจร่างกายอย่างละเอียดอีกครั้งว่าใช่ภาวะดังกล่าวหรือไม่ หากมีอาการจนปัสสาวะไม่ออกจากภาวะนี้ก็ควรทำการรักษาด้วยการขลิบหนังหุ้มปลายค่ะในระหว่างนี้ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ เมื่อทำความสะอาดเรียบร้อยแล้วควรเช็ดให้แห้งทุกครั้ง หากปัสสาวะไม่ออกนานเป็นวัน ควรรีบพากลับไปพบแพทย์ค่ะ